google/wiki40b huggingface dataset:
Baudolino

Baudolino er en roman skrevet av den italienske forfatteren Umberto Eco utgitt i 2000. Den kom i norsk oversettelse i 2002, oversatt av Tor Fotland.

Handling

Boken begynner med det fjerde korstogs erobring og plyndring av Konstantinopel i 1204. Baudolino redder her den bysantinske kansleren og forfatteren Niketas Khoniates fra de plyndrende korsfarerne, og begynner så å fortelle sin "livshistorie" til grekeren.
Historien er en humoristisk-ironisk moralhistorie om Baudolino, som adopteres av keiser Fredrik Barbarossa som trettenåring. Som ung mann følger han keiseren og hans hoff rundt mens Fredrik kjemper om makten i Italia med pave Alexander III. Baudolino viser seg å være en lærenem mann, og blir sendt til Paris for å utdanne seg.
I Paris blir Baudolino kjent med skikkelser som Robert de Boron og Kyot. Her får de høre historien om landet til Prestekongen Johannes, og Baudolino blir besatt av idéen om å finne dette landet.
Etter mange år får endelig Baudolino reist østover for å lete etter Johannes. Ferden østover går gjennom mange rare land, og Baudolino møter på mange mytiske vesener på veien.
Askerkretsen

Askerkretsen var betegnelsen på det intellektuelle og kulturpolitiske miljøet rundt Hulda og Arne Garborg i årene 1897–1924.
Mange av datidens intellektuelle hadde sitt arbeid i Kunstnerdalen på Hvalstad i Asker og møttes gjerne i Labråten, Garborg-familiens hjem, eller på Veslelia like i nærheten. Tilla og Otto Valstads hjem inneholder også minner fra kretsen. Gustav og Kitty Wentzel på Hasselbakken i Asker sentrum var en del av kretsen og Wentzel malte et bilde av Garborgs sønn, Tuften på ski, som fremdeles henger i Labråten.
Askerkretsen var medvirkende i en rekke nye nynorsktiltak, blant annet Det norske teatret. Mer enn 130 bøker ble utgitt av forfatterne tilknyttet Askerkretsen.
Benevnelsen «Askerkretsen» ble trolig brukt første gang på 1990-tallet av historikeren Jostein Nærbøvik.
Jan-Magnus Bruheim

Dikt

Stengt dør (1941)
Nordmed Bångråttjønn (1942)
Yta og djupe (1945)
På skål-vekti (1947)
Spegelen  (1950)
Ord gjennom larm (1954)
Bilete med bakgrunn  (1957)
Vide er vegane (1960)
Strålar over stup (1963)
Menneskehagen  (1965)
Dikt 1941-1966  (1966)
Innover viddene (1968)
Ved kjelda (1972)
Aldri eldest i tidi  (1974)
Lyrespelaren  (1977)
Du i meg  (1979)
Leikande menneske (1982)
Flo og fjøre  (1984)
Årringar (1987)
Spegelbrot Aforismer og kortdikt (posthum, 1990)

Barnebøker

Skrythøna og andre barnerim (1956)
Hornsmeden og andre barnerim (1958)
Røyskatten og andre barnerim (1961)
Dei kallar meg Jo  (1962)
Reinsbukken Kauto frå Kautokeino (1963)
Grashoppa og andre barnerim  (1966)
Romferda og andre barnerim  (1970)
På langferd med Mjo monsemann (1970)
Doggmorgon (1977)
Norske barnepreiker  (1980)
Den kvite hjorten (1980)
Morgonglede (1986)

Andre bøker

Broren  (1970)
Ljosringen (1971)
Møte i myrkret  (1973)
I kveldseto  (1974)
Brevet til kjærleiken  (1976)
Gapet  (1978)
Tankefuglar i tunet  (1980)

Hørespill

Myrke strålor (produsert 1949, reprise 1953)
Hus under hengefjonn (produsert 1950)
Gulbeinugle

Habitat og utbredelse

Gulbeinugle finnes bare på Cuba. Dens naturlige habitat er subtropiske eller tropiske tørre skoger, men den lever også i fuktige lavlandsskoger og i områder som tidligere var skogkledde.
Per Anger-prisen

Per Anger-prisen er en svensk menneskerettighetspris som ble opprettet i 2004 til minne om diplomaten Per Anger, som døde i 2002. Prisen administreres på vegne av den svenske regjering av Forum for Levende Historie i Stockholm og deles ut til en person eller organisasjon som har gjort en stor innsats for å fremme menneskerettigheter og demokrati.
Prisen er et kunstverk i sølv formet som to hender som holder rundt og beskytter en sfærisk form. Vekten av sølvet i kunstverket er som vekten av et hjerte. Kunstverket er formet av arkitektene og formgiveren Andreas Ferm og Jani Kristoffersen.
Paroplia

Utseende

En nokså liten, kraftig, blank, brunsvart skarabide, dekkvingene tett kledt med brungule skjell. Beina er ganske kraftige som vanlig for Hopliinae, men bakbeina er ikke så forstørrede som hos mange andre arter i denne gruppen. Pronotum har avrundede sider. Dekkvingene er litt rundede, ganske korte og brede.

Levevis

De voksne billene finnes gjerne på blomster.

Utbredelse

Slekten er endemisk for Madagaskar.
Norgesmesterskapet på ski 1998

Norgesmesterskapet på ski 1998 var norgesmesterskapet i de nordiske grenene skihopping, langrenn og kombinert.
Langrennsøvelsene ble arrangert på Berkåk og i Alta. Hopp og kombinert ble arrangert i Meldal, Rennebu, Trondheim og Namdalseid.

5 km fristil

Dato: 17. januar
Sted: Berkåk

10 km jaktstart klassisk

Dato: 18. januar
Sted: Berkåk

15 km klassisk

Dato: 15. januar
Sted: Berkåk

30 km fristil

Dato: 29. mars
Sted: Alta

3 x 5 km stafett

Dato: 28. mars
Sted: Alta

10 km fristil

Dato: 17. januar
Sted: Berkåk

15 km jaktstart klassisk

Dato: 18. januar
Sted: Berkåk

30 km klassisk

Dato: 15. januar
Sted: Berkåk

50 km fristil

Dato: 29. mars
Sted: Alta

3 x 10 km stafett

Dato: 28. mars
Sted: Alta
Bruce Bawer

Karriere

Bruce Bawer har en PhD-grad i engelsk fra State University of New York at Stony Brook og har senere jobbet som anmelder, essayist og forfatter. 
Bawer har også jobbet for organisasjonen Human Rights Service.

Bøker

I 1993 utga han boken A Place at the Table: The Gay Individual in American Society. Den kritiserte både den amerikanske høyresiden for motstand mot homofil livsstil, men også deler av venstresiden og homobevegelsen for å legge for mye vekt på en ekshibisjonistisk og konfronterende stil.
Boken Stealing Jesus: How Fundamentalism Betrays Christianity i 1998 var et oppgjør med amerikanske kristenfundamentalister. Bawer hevder denne kristendomsformen ikke går tilbake til den opprinnelige kristendommen, men er et fenomen som oppsto på attenhundretallet.
I boken While Europe Slept skriver Bawer at «politisk korrekte» i Europa støtter opp under islamsk fundamentalisme og at muslimer misbruker Europas velferdsordninger for å finansiere ekstremisme. Bawer hevder at muslimer er i ferd med å ta over Europa, og at dette kan skje i løpet av 30 års tid, og hevder videre at dette bør unngås ved å avskaffe det han kaller en «politisk korrekt og multikulturalistisk doktrine».
I 2012 utga Bawer boken The Victims’ Revolution: The Rise of Identity Studies and the Closing of the Liberal Mind om deler av amerikansk akademia som han blant annet kritiserer for å legge vekt på en smal, overfladisk og politisk ladet forståelse av gruppeidentitet på bekostning av reell kunnskapssøking.  Undertittelen er en parafrasering av Allan Blooms bok The Closing of the American Mind.

Aviser og tidsskrifter

Bruce Bawer har blant annet skrevet for The New York Times Book Review, Washington Post Book World, The Wall Street Journal, The Hudson Review, City Journal, The American Scholar, Wilson Quarterly og The Chronicle of Higher Education.

Breivik-saken

Bawer ble nevnt av 22 ganger Anders Behring Breivik i hans «manifest»,
2083 – A European Declaration of Independence, hvor han oppgav Bawer som et av sine viktigste ideologiske forbilder. I Wall Street Journal skrev Bawer at «det er skremmende å tenke på at bloggposter jeg har skrevet hjemme vest i Oslo de siste årene leses og kopieres av en som skulle bli massemorder«. Bawers navn dukket opp i manifestet kun i artikler skrevet av Fjordman som Breivik kopierte i deres helhet. I World Affairs Journal skriver James Kirchick at «Breivik siterte Bawer in sitt manifest tjueto ganger —  men alltid i tekster bokstavelig kopiert fra en annen forfatter.»
I leserkommentarer på websiden document.no hadde Breivik tatt avstand fra Bawer fordi Bawer er homofil og fordi Bawer ifølge Breivik «er en liberal anti-Jihadist og ikke en kulturkonservativ på mange områder». Før Breivik-rettssaken ble Bawer samt flere andre islamkritikere innkalt som ekspertvitner, noe som ble betraktet som et forsøk på å assosiere dem i folkets øyne med massemorderen og dermed diskreditere deres standpunkter. Han var blant de fleste som nektet å vitne.
I boken The New Quislings sammenligner Bawer den norske venstresiden med Vidkun Quisling, og hevder at den har brukt terrorangrepet i Oslo for å stanse kritikk av islam.
Université de la Polynésie française

Université de la Polynésie française (UPF) er et offentlig universitet med tilhold i Outumaoro i kommunen Punaauia i Fransk Polynesia. Det har sitt opphav i Université française du Pacifique, grunnlagt i 1987, og ble et separat universitet i 1999. Fra en beskjeden start med 112 studenter i 1988, har UPF vokst til en studentmasse på 3 051 (2011–2012).
UPF har tre fakulteter som dekker rettsvitenskap, økonomi og bedriftsledelse, språk og humanistiske fag, samt naturvitenskap, teknologi og helse. Den regionale lærerutdanningsinstitusjonen ble i 2009 lagt inn under universitetet.
Duje Čop

Landslaget

4. september 2014 fikk han sin første landskamp for Kroatia mot Kypros
Han ble tatt ut i Kroatias EM-tropp til EM i Frankrike 2016.
Norsk Standard

Norsk Standard (NS) er en benevnelse på standarder fastsatt og utgitt av Standard Norge. 
Det er Standard Norge som har enerett på å fastsette og utgi Norsk Standard, og er det norske medlemmet i CEN og ISO.
Norsk Standard kan utvikles på de fleste områder i samfunnet, fra petroleum, bygg og anlegg, til samfunnsansvar og tjenester. Eksempel på Norsk Standard er standardbestemmelser for private anskaffelser (anbudskonkurranser og konkurranser om forhandlet kontrakt), kontrakter mellom oppdragsgivere/byggherrer og aktører innenfor bygge- og anleggsfagene (rådgivere og entreprenører), tekniske standardbeskrivelser for utførelsen av bygge- og anleggsarbeider, geografisk informasjonsteknologi, miljø- og kvalitetsstyring (ISO 9000), utforming av oppdrettsanlegg og kontoplan. Ett relativt nytt eksempel på en standard er NS 8178 Akustiske kriterier for rom og lokaler til musikkutøvelse eller Norsk Standard for musikkrom som den ofte kalles.  
Standardene utarbeides vanligvis av høyt kvalifiserte fagfolk i komiteer med medlemmer utpekt av interesseorganisasjoner, bedrifter, myndighetsorganer eller andre som ønsker å engasjere seg i arbeidet. Dette kan påvirke innholdet i standardene som dermed vil kunne framstå som kompromisser eller forhandlingsresultater mellom ulike partsinteresser. Standardene utarbeides først som høringsutkast og vedtas deretter av Standard Norge.
Norsk Standard får gjerne høy prestisje og autoritet, slik at de rettslig sett blir ansett som «agreed documents». Norsk Standard er i utgangspunktet frivillig å bruke. Unntaket er når det henvises til standarder i lover og forskrifter, slik som ved offentlige anskaffelser, eller når det vises til en eller flere standarder i en kontrakt. Selv om standarder er frivillige å bruke, velger likevel mange å benytte dem. Grunnene kan være  at standardene er vanlige og velkjente i bransjen, at de kan gi praktiske løsninger, at kundene forventer at de blir brukt, og/eller at de gir bedre markedstilgang. Noen standarder er blitt kritisert for å være for kompliserte og for vanskelige å forstå og anvende i praksis. Andre standarder blir ignorert og overstyrt av andre organisasjoner som har kommet med andre løsninger. For eksempel Språkrådets definisjon av at DD.MM.YYYY (og varianter) er korrekt datoformat, ikke YYYY-MM-DD som står i standarden NS-ISO 8601. Språkrådet er likevel ikke fremmed for bruken av YYYY-MM-DD i internasjonal korrespondanse; «Denne måten kan brukast i internasjonal korrespondanse»
Innholdet i Norsk Standard er dels regler som er i samsvar med vanlig praktiserte regler i de aktuelle bransjer, dels nye, spesielle regler som bare får anvendelse der den enkelte standard er gjort til avtale mellom partene og/eller er vedtatt av dem.
Den nasjonalsosialistiske bevegelsen i Nederland

Den nasjonalsosialistiske bevegelsen i Nederland (nederlandsk: Nationaal-Socialistische Beweging, NSB) var et nederlandsk fascistisk og senere nasjonalsosialistisk politisk parti. Det eksisterte mellom 1931 og 1945. NSB var det eneste legale parti i Nederland under mesteparten av andre verdenskrig. Dets de jure leder var Anton Mussert.
Return to Sender (sang)

«Return to Sender» er en amerikansk rock and roll-sang, skrevet av Winfield Scott og Otis Blackwell, Den ble gjort kjent av Elvis Presley.
Sangen ble innspilt av Presley i Radio Recorders, Hollywood, 27. mars 1962. og ble utgitt på singlen RCA Victor 47-8100 i oktober 1962. Paramount-produsent var Joseph Lilley.
Den lå på en andreplass på den amerikanske Billboard Hot 100-singlelisten, men kom på en førsteplass på de rivaliserende Cash Box- og Music Vendor-singlelistene. Den solgte til platina.
«Return to Sender» havnet på den britiske singlelisten 1. desember 1962 og lå der i fjorten uker med nummer én som beste plassering.
«Return to Sender» lå på den norske VG-lista i femten uker i 1962–1963 med nummer én som høyeste plassering.
Elvis Presley fremførte den i spillefilmen Girls! Girls! Girls!.
De minneverdige åpningstonene og backingen på barytonsaksofon blir ofte kreditert Boots Randolph, men ble i virkeligheten spilt av Bobby Keys.
Ed Hardin har spilt inn en coverversjon.
Briten Ray Pilgrim spilte inn en coverversjon. Den ble utgitt på singlen Embassy WB 536.

Handling

Sangen handler om en mann som postlegger et brev til sin kjæreste etter en krangel. Hun fortsetter å skrive Return to Sender og angir forskjellige årsaker til hvorfor det er returnert tilbake til avsender, slik som ukjent adresse og personen ukjent. Han fortsetter å sende brev og nekter å innse at forholdet er over.

Norske versjoner

Knut Bjørnsen, Benny Borg og Finn Evensen har skrevet norske tekster. Bjørnsens versjon heter «Ukjent adresse». Borgs versjon bærer også tittelen «Return to Sender». Evensens versjon heter «Vi gjør'n til center».
Academic Ranking of World Universities

Academic Ranking of World Universities er en årlig rangering av verdens beste universiteter, som blir utgitt av Jiaotong-universitetet i Shanghai. Ved siden av Times Higher Education-rangeringen (THES - QS World University Rankings) er det den mest siterte universitetsrangeringen i verden. Den ble første gang utgitt i 2003.

Norske universiteter

Det eneste norske universitetet på listen over verdens hundre beste universiteter er Universitetet i Oslo, som i 2003 ble rangert som nr. 63 og i 2009 som nr. 65. I listen for 2010 var UiO plassert på 75.-plass. NTNU og Universitetet i Bergen ble i rangeringen for 2010 plassert blant de 201.-300 beste universitetene i verden og blant de 75.-123. beste i Europa. Universitetet i Tromsø ble plassert i gruppen 301.-400. beste i verden og 124.-168. i Europa.
Metallopseudinca

Utseende

Em middelsstor, spraglete gullbasse med litt matt, grønnlig metallisk glans. Oversiden er nokså kraftig punktert. Dekkvingene er mer eller mindre spraglete.

Levevis

Artene holder til i tropisk skog.

Utbredelse

Artene er utbredt i Afrika (registrert fra Nigeria, Kamerun, Sudan og Uganda).
Land-grant-universitet

Lovgivning

Morrill Acts (egentlig: Morrill Land-Grant Colleges Act) i 1862 og 1890 ga det rettslige grunnlaget for å donere føderale midler til høyskoler og universiteter – en i hver delstat. Kongressmannen Justin Smith Morrill fra Vermont var en av drivkreftene bak lovgivningen, og han fikk gjennomslag for bevilgninger justert etter folketall (antall representanter i Kongressen).
Hver delstat fikk donert 30 000 acres (121 km²) per kongressmann ved folketellingen i 1860, til fri disposisjon eller avhending gitt at forvaltningen eller salgssummen ledet til opprettelse av høyere landbruksfaglig eller teknisk utdanning. I alt ble 17,4 millioner acres (70 000 km²) land overført delstatene under Morrill Acts.
Lovgivningen ble første gang foreslått i 1858 og vedtatt i Kongressen i 1859, men president James Buchanan la ned veto mot lovforslaget. Det ble derimot foreslått på ny og signert av Abraham Lincoln den 2. juli 1862. Lincoln var en drivkraft for opprettelsen av høyere læresteder også før han ble president.
Hatch Act videreførte Morrill Act ved å legge rettsgrunnlaget for å donere føderale midler til etablering av landbruksvitenskapelige forsøksstasjoner ved delstatenes land-grant-universiteter. Mange av forsøksstasjonene ble igjen utgangspunkt for utsending av kooperative landbrukseksperter til de ytre landbruksdistriktene, som brakte kunnskap om jordsmonn, plantevekst og dyrkningsmetoder til bøndene i USA. Smith-Lever Act sørget i 1914 for at det ble bevilget føderale midler til disse landbruksekspertenes arbeid lokalt.
Skedsmo Ishall

Skedsmo Ishall er en ishall som ligger på Skedsmokorset i Skedsmo kommune.

Fakta

Hallen har besøksadresse Steinbråtveien 5, med innkjøring via Trondheimsveien og Industriveien. 
Hallen er hjemmearena for Skedsmo Ishockeyklubb og Romerike Kunstløpklubb.
Hallen har 500 ståplasser.
Svømming under EM i svømmesport 2016 – 100 meter fri menn

Semifinaler

Semifinalene ble avholdt den 19. mai fra kl 18:22 lokal tid.
Momisofalsus

Utseende

Dorcaschematini er middelsstore, brunlige trebukker. Denne gruppen utmerker seg særlig ved sin langstrakte kroppsform, pronotum er tydelig lengre enn bredt, uten pigger på sidene.
Antennene hos hannene er rundt dobbelt så lange som kroppen.

Utbredelse

Arten er kjent fra Vietnam.
John F. Kennedy

Presidentperioden

Så snart Kennedy var på plass i presidentstolen i Det hvite hus utnevnte han en regjering som var utvalgt blant dem han kalte «de smarteste og de beste». Det var den yngste regjeringen i det 20. århundre, med en gjennomsnittsalder på 47 år. Til tross for at Kennedy nøt stor popularitet, oppfattet mange i USA ham som svært liberal.
I løpet av den korte tiden Kennedy var president, tilsammen to år og ti måneder, satte han i verk en rekke tiltak som han selv aldri fikk se virkningene av. Et av hovedmålene var å avskaffe fattigdommen. I 1961 ble det vedtatt en lov om økt minstelønn, men forslag om gratis legehjelp for eldre ble nedstemt i Kongressen. Etter at USA hadde tapt kappløpet om å bli det første landet til å sende et menneske ut i verdensrommet, tok Kennedy i 1961 initiativet til det amerikanske romfartsprogrammet og erklærte målsettingen om at USA skulle sende et menneske til månen innen tiåret var over. Dette målet klarte USA å nå 20. juli 1969. 
Kennedy har fått mye av æren for opprettelsen av Fredskorpset (The Peace Corps), som er en organisasjon med frivillige. Initiativtageren til Fredskorpset var imidlertid senatoren Hubert Humphrey fra Minnesota, som hadde arbeidet for dette siden 1957 og møtt mye politisk motstand. Men etter at Kennedy ga programmet sin politiske støtte ble det realisert i 1961 med Sargent Shriver, svoger og nær medarbeider av Kennedy, som første direktør. I regi av Fredskorpset ble 5 000 unge amerikanere opplært og sendt til utviklingsland i Asia og Afrika. I begynnelsen omtalte kritikerne det nedlatende som «Kennedys barnekorps». Det var i forbindelse med Fredskorpset at Kennedy uttalte «And so, my fellow Americans: ask not what your country can do for you — ask what you can do for your country.» («Landsmenn: spør ikke hva landet ditt kan gjøre for deg — men hva du kan gjøre for landet ditt»)
Negativ PR ble lansert av Kennedy i valgkampen mot visepresident Richard M. Nixon i 1960. Her ble Nixons manglende initiativrikdom illustrert ved å vise et TV-intervju med president Eisenhower, som i filmklippet avkreftet at Nixon tok egne initiativ i Det hvite hus.

Drapet på Kennedy

Kennedy ble myrdet i Dallas i Texas, hvorpå hans visepresident Lyndon B. Johnson overtok som president. Warren-kommisjonen ble opprettet for å etterforske drapet og kom frem til at Lee Harvey Oswald stod alene for planlegning og gjennomføring av attentatet. Andre undersøkelser viser at mafia-bossen Santo Trafficante jr. kan ha vært involvert.
I Washington ble John F. Kennedy hedret med militære æresbevisninger. Kennedy ble bisatt på æresgravlunden Arlington i Virginia. 
Den 25. november 1963 ble det holdt tre begravelser knyttet til hendelsen i Dallas. 700 politimenn var til stede da deres kollega J.D. Tippit, som også var blitt skutt av Lee Harvey Oswald, ble begravd. Samme dag ble Oswald selv begravd. Bare hans mor, bror, hans kone og deres barn var til stede under seremonien.
Skorpa (Kristiansund)

Landskap og miljø

Landskapet på Skorpa er myrlendt, med mindre områder av småskog og trær og noen lave åser. Det er rester av gamle enger på tre steder. Øyen har også et naturlig basseng kalt Valan, som ligger imellom flere berg. Vannet i bassenget blir bare byttet ut ved høyvann, dette gjør at vannet får bra temperatur og gjør Valan til en populær badeplass.
Det er noen familienavn som har gått igjen på Skorpa, blant andre Sandvik (eierne av Skorpa) og Visnes (eiere av den gamle og nye Visnesbrygga, som før brannen i 1997 var en klippfiskbrygge, men nå er privat bolig).

Historie

Tidligere har det vært en rimelig stor minkfarm på øyen, den kan man finne rester av i dag. Det har også blitt drevet jordbruk på øyen. Den siste gården ble lagt ned på slutten av 1980-tallet, men låven sto helt til 2005. Det er også funnet spor av det som skal ha vært et steinhus der de laget tran.

Aktuelt i dag

Store deler av øya ble i 2007 lagt ut for salg angivelig for 20,2 millioner norske kroner. Kristiansundsfirmaene Lønnheim Eiendom og KBBL Prosjekt og Plan kjøpte øya. 
I oktober 2012 ble reguleringsplanen for Skorpa vedtatt i Kristiansund bystyre.
Reguleringen gir adgang til å bygge 370 boliger på den ene siden av øya.  2/3 av øya skal bevares som et friluftsområde og det er stilt strenge krav til utnyttelse og høyder for den kommende bebyggelsen. I utbyggingsavtalen som utbyggerne har med kommunen forutsettes at det bygges to nye broer til Meløya og Skorpa og at vei, vann og øvrig infrastruktur bygges ut i takt med boligutviklingen.  Det er forventet at arbeidene med bro og vei starter i 2014 og boligbygging tidlig i 2015.
De første tomtene legges ut for salg høsten 2013.
Telodorcus detanii

Utseende

En middelsstor til stor (hannen 27-54 millimeter), blank, brunsvart, nokså bred hjortebille, hannens kjever krumme med en kort, butt tann i den indre delen og en mindre tann i den ytre.  Hunnen er mye mindre enn hannen.

Utbredelse

Arten lever på Sulawesi og Molukkene.
Styltesko

Styltesko, også kalt chapins, chapiney, chopines og koturner, er sko med et vaseformet understell eller en svært høy såle. Slike sko var blant annet del av kvinnemoten i Europa på 1400-,1500- og 1600-tallet, særlig i Venezia og under renessansen.

Historikk

Styltesko i form av koturner (på gresk kothurnos og latin cothurnos), støvler med høye lærsåler, snøring og åpen fot, ble brukt av greske skuespillere i Oldtidas Hellas. Styltesko er også kjent fra Midtøsten som badesko for kvinner. 
Styltesko ble populære blant elegante kurtisaner og fornemme damer i Venezia fra cirka 1340 til 1700. Slike sko liknet patiner, det vil si tresandaler eller undersko som beskyttet føtter, fottøy og klesdrakt mot søle og vann omtrent på samme måte som tresko eller kalosjer. Styltesålene var vanligvis av tre eller kork. De skulle løfte bæreren vekk fra bakken, beskytte kropp og klær, men også gjøre henne høyere. Jo høyere sko, jo finere var det. Typisk sålehøyde var 15 cm, men kvinner med spesielt høy status kunne ha sko som var høyere enn en halv meter. Fordi det var vanskelig å holde balansen i styltesko, kunne damer i slikt fottøy ledsages av en eller to støttende tjenere, et ytterligere tegn på stor rikdom.
Introducing Joss Stone

Bakgrunn og innspilling

Æren for albumets produksjon er gitt musiker og produsent Raphael Saadiq, kjent for sine tidligere arbeider med D'Angelo, Macy Gray; Mary J. Blige, Kelis, The Roots. «Raphael er en av de mest fantastiske musikerne jeg har møtt i hele mitt liv», sier Stone. «Innen musikk, føler jeg at han leser tankene mine. Bare jeg ser på ham vet han akkurat hva jeg vil ha». Stone begynte å skrive på sangen Barbados før hun dro avgårde til Nassau, Bahamas, for å møte Saadiq. De ble der i to måneder og spilte inn i Compass Point Studios, etterfulgt av miksing i Electric Lady Studios i New York City. Noen andre samarbeidspartnere var Lauryn Hill, Common, Novel, Joi og Mix Master Mike.
Stone selv beskrev det med: «Helt klart meg. Det er derfor jeg kaller det Introducing Joss Stone. Dette er mine ord, og det er hvem jeg er som artist».